དེ་ནས་རྒྱུད་ལ་འཇུག་དགོས་པས།བསྡུས་དོན་བློ་འཛིན་གྱི་ངོས་རྒྱུད་ཆེན་རེའི་ཞབས་པད་བསྟེན་ཏེ།རྟགས་ལ་ལྟོས་པ་མེད་པར་ས་ཁུངས་ཐམས་ཅད་ཤ་ར་ར་འགྲོ་བ་རེ་དང་།དེའི་སྟེང་རྒྱུད་ཚིག་གང་དང་གང་ལ་བཤད་པ་གང་དང་གང་ལ་འཇུག་པ་དང་།ལེའུ་སོ་སོར་སྤྱིར་རྒྱུད་དུ་ཡོད།གྱེས་པའི་བསྡུས་དོན་དུ་ཡོད།ཁ་སྐོང་མཐའ་དཔྱོད་དུ་ཡོད།ས་ཁུངས་མཐའ་དཔྱོད་དུ་ཡོད་སོགས་ངེས་ཆ་སོང་བའི་སྟེང་།བློ་ཐོག་ནས་རྒྱུད་ལ་ཚིག་ཊཱིཀྐ་ཨེ་ཐོན་བལྟ་དགོས་པར་མ་ཟད།རྩ་བཤད་རྒྱུད་དང་བཅས་པའི་གསང་བ་མཐའ་དག་ནང་བྱན་ཆུད་པར་སྦྱངས་དགོས་སོ།དེ་དག་གི་ཞོར་ལ།ཐིག་ས་ཆོག་དང་།གར་ཕྱག་རྒྱ།དབྱངས་རྟ་འདུར་གསུམ།འབུད་རྡུང་དཀྲོལ་གསུམ་སོགས་ལ་སློབ་དགོས་པ་ལགས་སོ།།ཆོས་ཐོག་ཐེབས་རྩ་ལ།ཁྲི་རབས་སོ་གཅིག་པ་རོང་རྒན་དགེ་འདུན་དར་རྒྱས་རྒྱ་མཚོས་གནང་བའི་དམངས་སྒོར་ཁྲི་བཅུ་ལྷག་དང་།གྲྭ་ཚང་རང་གི་གྲྭ་པ་རྒན་གཞོན་རེ་ཟུང་གིས་གནང་བའི་དམངས་སྒོར་ཁྲི་བཅུ་ཕྲག་ཙམ་གྱི་རྨང་གཞི་ལ་བརྟེན་ནས་ད་ལྟ་བསང་རྫས་བཟོ་གྲྭ་དང་།ཚོང་ཁང་།སྡོང་ར་བཅས་གསར་འཛུགས་གནང་ཡོད་པ་དང་།དེ་དག་གི་ཡོང་སྒོ་དང་།དད་ལྡན་མང་ཚོགས་རྣམས་ཀྱིས་ཕུལ་བའི་རྒྱུ་འབྱོར་གྱིས།དཔྱིད་ཆོས་དང་།གླིང་རྒྱའི་ཆོས་ཐོགདབྱར་ཆོས།སྟོན་ཆོས།དགུན་ཆོས་རྣམས་ཀྱི་འཚོ་བ་དང་ལོ་གཅིག་གི་ལོ་ཕོག་བསྐྲུན་དགོས་སོ།།